gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8074, del 30-06-2017 (2017/4982)

Informació pública relativa a la sol·licitud d'expropiació forçosa de 15.514,83 m² en la parcel·la 356 del polígon 64 del terme municipal de Requena, en la concessió minera denominada Manises, inscrita en el registre miner de la província de València amb el número 2583. Expedient número JUEXPR/2016/1/46.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8074

Data del DOGV
:   30-06-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/4982


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública relativa a la sol·licitud d'expropiació forçosa de 15.514,83 m² en la parcel·la 356 del polígon 64 del terme municipal de Requena, en la concessió minera denominada Manises, inscrita en el registre miner de la província de València amb el número 2583. Expedient número JUEXPR/2016/1/46. [2017/4982]  
María Belén Sánchez Báguena, en qualitat de representant legal de la mercantil Áridos Montiver, SL, amb CIF C46439447, titular de la concessió minera denominada Manises, núm. 2.583, de la secció C, sítia en el terme municipal de Requena, ha sol·licitat la iniciació d'expedient d'expropiació de 15.514,83 m² en la parcel·la 356 del polígon 64 del terme municipal de Requena, segons detall reflectit en els documents i plans que es troben en l'expedient administratiu; la superfície a expropiar es troba dins del perímetre de l'esmentada concessió minera i figuren com a titulars de la dita superfície a expropiar Clara Beltrán Fernández de Córdoba i María Fernanda Beltrán Fernández de Córdoba.  
  
L'atorgament de l'esmentada concessió d'explotació porta implícita la declaració d'utilitat pública (art. 105.2 de la Llei 22/1973, de 21 de juliol, de mines), i la subsegüent aprovació del projecte i dels plans inicial i anuals d'explotació, porten així mateix implícit, segons l'article 105.3 de la Llei de mines i l'article 131.3 del Reial decret 2857/1978, de 28 d'agost, pel qual s'aprova el Reglament general per al règim de la mineria, la declaració de la necessitat d'ocupació dels terrenys afectats. Per tot això, en complir-se els requisits de l'article 15 i les condicions generals establides en l'article 17.2, ambdós de la Llei d'expropiació forçosa de 16 de desembre de 1954, es comunica a les titulars dels drets afectats per l'expropiació i a qualsevol persona perquè en el termini de 20 dies, comptats a partir de l'endemà a la publicació del present anunci, formulen les al·legacions que estimen pertinents.  
  
  
València, 17 de maig de 2017.- El cap del Servei Territorial d'Indústria i Energia: Antonio Peris Armengot.
Diari Oficial de la Generalitat Valenciana


Sumari del DOGV 8096, del 01-08-2017 (2017/6132)

Notificación de la sentencia dictada en el procedimiento ordinario número 253 /2016.
------------------------------------------------------------------------------------

### Dades del document

Número de DOGV
:   8096

Data del DOGV
:   01-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6132


Organisme emissor
:   Jutjat de Primera Instància Número 4 de Torrent

Tipus de document
:   Edicte

Notificación de la sentencia dictada en el procedimiento ordinario número 253 /2016. [2017/6132]  
Procediment ordinari [ORD] número 000253/2016-S  
De: Bankia, SA.  
Procuradora: Nerea Hernández Barón.  
Contra: Idolidia López López, Zuleydy Pérez López i Jorge Campos Suárez.  
M.ª José Latorre Arfella, lletrada de l'Administració de justícia del Jutjat de Primera Instància número 4 de Torrent, faig saber que en aquest procediment de judici ordinari número 253/2016. seguit a instàncies de Bankia, SA, contra Idolidia López López, Zuleydy Pérez López i Jorge Campos Suárez, s'ha dictat la sentència que té la dispositiva que és com segueix:  
  
«Dispositiva  
Estime la demanda interposada per la procuradora Nerea Hernández Barón, en nom i representació de Bankia, SA, i, en conseqüència, declare resolt el contracte de préstec hipotecari subscrit per les parts mitjançant escriptura atorgada el 31 de gener de 2006, modificat per la de 2 de juliol de 2007, i condemne solidàriament Zuleydy Pérez López, Jorge Campos Suárez i Idolidia López López, a pagar a l'actora la quantitat de cent cinquanta-cinc mil dos-cents setanta-quatre euros amb vint-i-nou cèntims (155.274,29 ?), més l'interés legal des de la interpel·lació judicial, incrementat en dos punts des de la data d'aquesta resolució, i els condemne igualment al pagament de les costes processals.  
  
Notifiqueu aquesta sentència a les parts i feu-los saber que no és ferma perquè, en contra, s'hi pot interposar un recurs d'apel·lació dins del termini de 20 dies comptador des que es notifique.»  
  
I atés que el demandat, Idolidia López López, Zuleydy Pérez López i Jorge Campos Suárez, es troba en parador desconegut, expedisc aquest edicte a fi que li valga de notificació de forma deguda.  
  
Torrent, 5 de juliol de 2017.- La lletrada de l'Administració de justícia: M.ª José Latorre Arfella.
Diari Oficial de la Generalitat Valenciana


Sumari del DOGV 8137, del 28-09-2017 (2017/8399)

Recurs d'inconstitucionalitat número 4061-2017, contra els apartats un, tres, quatre, cinc i set de l'article únic i contra la disposició transitòria única de la Llei 10/2016, de 28 d'octubre, de la Generalitat, per la qual es modifica la Llei 9/2010, de 7 de juliol, de la Generalitat, de designació de senadors o senadores en representació de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8137

Data del DOGV
:   28-09-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/8399


Organisme emissor
:   Tribunal Constitucional

Tipus de document
:   Anunci

Recurs d'inconstitucionalitat número 4061-2017, contra els apartats un, tres, quatre, cinc i set de l'article únic i contra la disposició transitòria única de la Llei 10/2016, de 28 d'octubre, de la Generalitat, per la qual es modifica la Llei 9/2010, de 7 de juliol, de la Generalitat, de designació de senadors o senadores en representació de la Comunitat Valenciana. [2017/8399]  
El Ple del Tribunal Constitucional, mitjançant provisió de 19 de setembre de 2017, ha acordat admetre a tràmit el recurs d'inconstitucionalitat número 4061-2017, promogut pel president del Govern, contra els següents apartats de l'article únic de la Llei valenciana 10/2016, de 28 d'octubre, de modificació de la Llei valenciana 9/2010, de 7 de juliol, de designació de senadors o senadores en representació de la Comunitat Valenciana: Un, quant al seu incís «i revocació», que s'introdueix en la nova redacció de l'article 1 de la Llei 9/2010; Tres, quant a la nova redacció que es dóna a l'article 13.3 de la Llei 9/2010; Quatre, quant a la nova redacció que es dóna a l'article 14.5 de la Llei 9/2010; Cinc, en tant que introdueix un nou article, el 14.bis, en la Llei 9/2010; i Set, quant a la nova redacció donada als apartats 2 i 3 de l'article 16 de la Llei 9/2010; i contra la disposició transitòria única de la Llei valenciana 10/2016. I es fa constar que el president del Govern ha invocat l'article 161.2 de la Constitució, la qual cosa produeix la suspensió de la vigència i aplicació dels preceptes impugnats des de la data d'interposició del recurs, el 28 de juliol de 2017, per a les parts del procés, i des de la publicació del corresponent edicte en el Boletín Oficial del Estado per als tercers.  
  
Madrid, 19 de setembre de 2017.- La secretària de Justícia del Ple del Tribunal Constitucional: Herminia Palencia Guerra.
Diari Oficial de la Generalitat Valenciana


Sumari del DOGV 7983, del 20-02-2017 (2017/1327)

DECRET 3/2017, de 16 de febrer, del president de la Generalitat, pel qual nomena el president de l'Acadèmia Valenciana de la Llengua.
-------------------------------------------------------------------------------------------------------------------------------------

### Dades del document

Número de DOGV
:   7983

Data del DOGV
:   20-02-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/1327


Data del document
:   16-02-2017

Organisme emissor
:   Presidència de la Generalitat

Tipus de document
:   Decret

DECRET 3/2017, de 16 de febrer, del president de la Generalitat, pel qual nomena el president de l'Acadèmia Valenciana de la Llengua. [2017/1327]  
El Ple de l'Acadèmia Valenciana de la Llengua, en la sessió extraordinària del dia 3 de febrer de 2017, va procedir a l'elecció del president de l'Acadèmia Valenciana de la Llengua, d'acord amb el que preveu l'article 18.1 de la Llei 7/1998, de 16 de setembre, de la Generalitat, de creació de l'Acadèmia Valenciana de la Llengua.  
Així mateix, l'apartat 2 de l'article esmentat estableix que el president elegit serà nomenat per decret del president de la Generalitat i prendrà possessió del seu càrrec en acte públic i solemne.  
En virtut d'això, de conformitat amb el que disposa l'article 18 de la Llei 7/1998, de 16 de setembre, de creació de l'Acadèmia Valenciana de la Llengua,  
  
  
DECRETE  
  
Article únic  
Nomenar president de l'Acadèmia Valenciana de la Llengua, per un període de cinc anys, Ramon Ferrer Navarro.  
  
València, 16 de febrer de 2017  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 8190, del 14-12-2017 (2017/10020)

Formalizació del contracte número 17/069. Redacció de projectes de renovació de via i condicionament d'infraestructura tram Teulada-Dénia de la línia 9 de la xarxa TRAM d'Alacant.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   8190

Data del DOGV
:   14-12-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/10346


Data del document
:   20-11-2017

Organisme emissor
:   Ferrocarrils de la Generalitat Valenciana

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Formalizació del contracte número 17/069. Redacció de projectes de renovació de via i condicionament d'infraestructura tram Teulada-Dénia de la línia 9 de la xarxa TRAM d'Alacant. [2017/10718]  
1. Entitat adjudicadora.  
a) Organisme: Ferrocarrils de la Generalitat Valenciana. Partida de Xirivelleta, s/n, 46569 València. Telèfon 065 483 142.  
  
Fax 001 242 889.  
b) Dependència que tramita l'expedient: Unitat d'Adquisicions.  
c) Número d'expedient: 17/069.  
  
2. Objecte del contracte  
a) Tipus de contracte: serveis.  
b) Descripció de l'objecte: redacció de projectes de «Renovació de via i condicionament d'infraestructura tram Teulada-Dénia de la línia 9 de la xarxa TRAM d'Alacant d'FGV».  
c) Lots: no.  
d) CPV: 71310000-4.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: oferta econòmicament més avantatjosa.  
  
4. Pressupost base de licitació  
Import base de licitació: 350.000,00 - (IVA exclòs).  
  
5. Adjudicació i formalització del contracte  
a) Data d'adjudicació: 6 de novembre de 2017.  
b) Data del contracte: 17 de novembre de 2017.  
c) Contractista:  
UTE PROYECTOS L9, TEULADA-DENIA FGV.  
d) Nacionalitat: espanyola.  
e) Importe: 256.500,00 - (IVA exclòs).  
f) Termini d'execució: 10 mesos.  
  
València, 20 de novembre de 2017.- El director gerent: Juan Andrés Sánchez Jordán.
Diari Oficial de la Generalitat Valenciana


Sumari del DOGV 8189, del 13-12-2017 (2017/10146)

Convocatòria del concurs pel torn de mobilitat per a la provisió d'una plaça d'oficial de la policia local, inclosa en l'oferta pública d'ocupació de 2014.
-----------------------------------------------------------------------------------------------------------------------------------------------------------

### Dades del document

Número de DOGV
:   8189

Data del DOGV
:   13-12-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/10026


Data del document
:   14-11-2017

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * concurs administratiu

Convocatòria del concurs pel torn de mobilitat per a la provisió d'una plaça d'oficial de la policia local, inclosa en l'oferta pública d'ocupació de 2014. [2017/10130]  
En el Butlletí Oficial de la Província d'Alacant número 248, de 29 de desembre de 2016, es publica anunci relatiu a la convocatòria del concurs pel torn de mobilitat per a la provisió en propietat d'1 plaça d'oficial de la policia local, inclosa en l'oferta pública d'ocupació corresponent a l'any 2014. L'esmentada plaça està enquadrada en L'escala d'administració especial, subescala B) serveis especials, classe a) policia local i els seus auxiliars, i dotada amb el sou corresponent al grup C1.  
Les instàncies per les quals se sol·licita prendre part en el procés selectiu es presentaran en el termini de 20 dies naturals, comptats a partir de l'endemà de la inserció d'aquest edicte en el Diari Oficial de la Generalitat Valenciana, en el Registre General d'aquest ajuntament, o en la forma que determina l'article 16.4.b) de la Llei 39/2015, d'1 d'octubre, del procediment administratiu comú.  
  
Elx, 14 de novembre de 2017.- El tinent d'alcalde de Recursos Humans: José Pérez Ruiz.
Diari Oficial de la Generalitat Valenciana


Sumari del DOGV 8012, del 31-03-2017 (2017/1708)

Notificació de la sentència dictada en el judici verbal número 499/2013.
------------------------------------------------------------------------

### Dades del document

Número de DOGV
:   8012

Data del DOGV
:   31-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1708


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici verbal número 499/2013. [2017/1708]  
Judici verbal (250.2) número 000499/2013  
Matèria estadística: altres verbals.  
Demandant: Benjamín Georges Roland Mottoulle.  
Procuradora: M.ª Luisa Mínguez Valdés.  
Advocat/ada: -  
Demandat: Credifinance 2006, SL.  
Procurador/a: -  
Advocat/ada: -  
La procuradora María Luisa Mínguez Valdés va presentar la demanda de judici verbal número 499/2013, en representació de Benjamín Georges Roland Mottoulle, contra la mercantil Credifinance 2006, SL, en què s'ha dictat la sentència contra la qual no es pot interposar cap recurs.  
De conformitat amb la Instrucció número 6/2012, de la Secretaria General de l'Administració de Justícia, les actuacions queden a l'oficina judicial a disposició dels interessats.  
Les dades personals que es posen a disposició de les parts han de ser tractades amb confidencialitat i per als fins de l'Administració de justícia en els termes establits en la Llei orgànica de protecció de dades.  
  
Atés que es desconeix el domicili o la residència actuals de Credifinance 2006, SL, com a demandat, mitjançant la resolució dictada en el procediment a què es fa referència i de conformitat amb el que disposen els articles 156.4 i 164 de la Llei 1/2000, d'enjudiciament civil, jo, la lletrada de l'Administració de justícia, María Amparo Marco Martínez-Arenas, he disposat la publicació d'aquest edicte en el Diari Oficial de la Generalitat Valenciana, a fi de portar a efecte la diligència de notificació de la sentència de 17 de desembre de 2014.  
  
Torrevieja, 15 de febrer de 2017.- La lletrada de l'Administració de justícia: María Amparo Marco Martínez-Arenas.
Diari Oficial de la Generalitat Valenciana


Sumari del DOGV 8164, del 07-11-2017 (2017/8882)

Notificació de la sentència dictada en el procediment ordinari número 395/2010.
-------------------------------------------------------------------------------

### Dades del document

Número de DOGV
:   8164

Data del DOGV
:   07-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/8882


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència dictada en el procediment ordinari número 395/2010. [2017/8882]  
En aquest procediment seguit a instàncies del Consorci de Compensació d'Assegurances contra Eduardo Romero López s'ha dictat la sentència, que literalment diu el següent:  
  
«Sentència 357/2016  
Jutgessa que la dicta: Elisa Martí Vilache.  
Lloc: Castelló de la Plana.  
Data: 18 d'octubre de 2016.  
Part demandant: Consorci de Compensació d'Assegurances.  
Part demandada: Eduardo Romero López.  
Objecte del judici: resta d'ordinaris.  
Elisa Martí Vilache, magistrada jutgessa titular del Jutjat de Primera Instància número 3 de Castelló de la Plana, he vist aquestes actuacions de procediment ordinari número 395/2010, seguides davant d'aquest jutjat a instància del Consorci de Compensació d'Assegurances, representat i defés pel lletrat substitut de l'advocat de l'Estat, contra Eduardo Romero López, en situació de rebel·lia processal, sobre la reclamació d'una quantitat en accident de trànsit.  
Dispositiva  
Estime íntegrament la demanda interposada pel Consorci de Compensació d'Assegurances, representat i defés pel lletrat substitut de l'advocat de l'Estat, contra Eduardo Romero López, en situació de rebel·lia processal, condemne la part demandada a pagar a l'actora la quantitat de 6.017,37 ?, més els interessos legals des de la data de la interpel·lació judicial, tot això amb la condemna en costes a la part demandada.  
  
Expediu testimoniatge d'aquesta sentència, inseriu-la en les actuacions i arxiveu-ne l'original en el llibre de sentències d'aquest jutjat.  
  
Contra aquesta sentència pot interposar-se recurs d'apel·lació, davant de l'Audiència Provincial de Castelló, en el termini de 20 dies des de la seua notificació, i per a admetre'l a tràmit serà requisit indispensable l'acreditació d'haver consignat, en l'entitat de crèdit i en el compte de dipòsits i consignacions obert a nom d'aquest jutjat, un dipòsit per import de 50 euros.  
Aquesta és la meua sentència, que pronuncie, mane i firme.»  
  
I atés que el demandat, Eduardo Romero López, es troba en parador ignorat, expedisc aquest edicte a fi que li valga de notificació de forma deguda.  
  
Castelló de la Plana, 18 d'octubre de 2016.- La lletrada de l'Administració de justícia:Vicenta Doménech del Rey.
Diari Oficial de la Generalitat Valenciana


Sumari del DOGV 8066, del 20-06-2017 (2017/5445)

Informació pública d'actualització de tarifes de subministrament d'aigua potable a Navajas 2017.
------------------------------------------------------------------------------------------------

### Dades del document

Número de DOGV
:   8066

Data del DOGV
:   20-06-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/5445


Organisme emissor
:   Sociedad de Fomento Agricola Castellonense, SA

Tipus de document
:   Anunci

Informació pública d'actualització de tarifes de subministrament d'aigua potable a Navajas 2017. [2017/5445]  
D'acord amb l'establit en el Decret 68/2013, de 7 de juny, del Consell, pel qual es regula la comissió de preus de la Generalitat i els procediments per a la implantació o modificació de preus o tarifes subjectes al règim d'autorització i comunicació, amb data 3 de maig de 2017, la mercantil Sociedad de Fomento Agrícola Castellonense, SA, va presentar davant de la Conselleria d'Economia, Indústria, Turisme i Ocupació l'actualització de tarifes pel subministrament d'aigua potable a la localitat de Navajas, conforme es detalla a continuació:  
  
Quota de servei:  
Calibre comptador de 13 mm   
Calibre comptador de 15 mm 12,54 ?/trim.  
Calibre comptador de 20 mm 12,54 ?/trim.  
Calibre comptador de 25 mm 15,95 ?/trim.  
Calibre comptador de 30 mm o superior 15,95 ?/trim.  
  
Quota de consum:  
Fins a 18 m³/trim. 18,54 ?/trim.  
De 19 a 36 m³/trim. 0,1293 ?/m³  
Excessos de 36 m³/trim. 0,2587 ?/m³  
Indústries de gran consum 0,6028 ?/m³  
  
Manteniment de comptadors:   
Per a tots els calibres 0,3441 ?/m³  
  
Aforaments:  
L'equivalent a un consum de 90 m³/trim.  
  
Sobre les presents tarifes s'aplicarà l'IVA, d'acord amb l'establit en la Llei 37/1992, de 28 de desembre.  
Cosa que es fa pública.  
  
Navajas, 16 de juny de 2017.- L'apoderat: Iván Folgado Ortí.